আনহেল মোন্তেস দে ওকা
আনহেল এমানুয়েল মোন্তেস দে ওকা হেনাও (স্পেনীয়: Ángel Montes de Oca; জন্ম: ১৮ ফেব্রুয়ারি ২০০৩; আনহেল মোন্তেস দে ওকা নামে সুপরিচিত) হলেন একজন ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে ডোমিনিকান প্রজাতন্ত্রীয় ক্লাব সিবাও এবং ডোমিনিকান প্রজাতন্ত্র জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।